Diari Oficial de la Generalitat Valenciana


Sumari del DOGV 4100, del 04-10-2001 (2001/9591)

RESOLUCIÓ d'1 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de Castelló de la Plana, per al desenvolupament d'activitats dirigides a la potenciació del sector del transport a la província de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4100

Data del DOGV
:   04-10-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/9591


Data del document
:   04-10-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Castelló de la Plana
    * empresa de transport
    * cambra de comerç i indústria
    * cooperació administrativa

RESOLUCIÓ d'1 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de Castelló de la Plana, per al desenvolupament d'activitats dirigides a la potenciació del sector del transport a la província de Castelló. [2001/X9591]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de Castelló de la Plana, el 7 d'agost de 2001, un Conveni Marc de col·laboració per al desenvolupament d'activitats dirigides a la potenciació del sector del transport a la província de Castelló, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0557/2001, i que figura com a annex d'aquesta resolució.
  
València, 1 d'octubre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de Castelló de la Plana, per al desenvolupament d'activitats dirigides a la potenciació del sector del transport a la província de Castelló.
  
València, 7 d'agost de 2001
  
Reunits
  
D'una part, el conseller d'Obres Públiques, Urbanisme i Transports de la Generalitat Valenciana, senyor José Ramón García Antón, en nom i representació d'aquesta, expressament facultat per a la firma d'aquest conveni per acord del Govern Valencià, de data 19 de juny de 2001.
  
I d'una altra, els senyor Salvador Martí Huguet, president de la Cambra Oficial de Comerç, Indústria i Navegació de Castelló de la Plana, en nom i representació d'aquesta, expressament facultat per l'Acord del comité executiu de la Cambra, de data 24 d'abril de 2001.
  
Ambdues parts es reconeixen mútuament competència i capacitat per a celebrar aquest conveni i
  
Manifesten
  
L'activitat del transport constitueix un pilar fonamental en l'economia de la província de Castelló. Castelló de la Plana, tenint en compte l'actual incidència en el citat àmbit econòmic de la Ciutat del Transport, les contínues millores de les instal·lacions portuàries i les comunicacions terrestres, s'ha convertit en un centre logístic de primer ordre al si del sector del transport per carretera.
  
No obstant això, encara subsisteixen certes deficiències estructurals que s'han de solucionar, com és el fet que nombroses empreses disposen d'una reduïda operativitat a causa de la seua insuficient grandària, fet que els impedeix aconseguir economies d'escala adequades, i es produeixen notables carències en l'estructura empresarial. Això és a causa de la tradicional atomització del sector del transport a la Comunitat Valenciana, motivat per l'existència de nombrosos transportistes autopatrons, la qual cosa té un reflex en l'estructura organitzativa i ocupacional del sector i en l'escassa operativitat d'aqueixes xicotetes empreses.
  
Aquestes deficiències han sigut pal·liades, en una bona part, mitjançant les actuacions realitzades a l'empara de l'anterior conveni marc, subscrit l'any 1997, i es considera oportú continuar amb la col·laboració entre la Cambra de Comerç, Indústria i Navegació de Castelló i la Generalitat Valenciana, a través de la Conselleria d'Obres Públiques, Urbanisme i Transports, a fi de continuar obtenint resultats favorables en les actuacions per a disminuir les deficiències detectades i en l'adaptació del sector a les noves exigències d'estructuració, competitivitat.
  
Tampoc ha d'oblidar-se la incidència continuada que suposa per al sector tant el procés de liberalització econòmica que s'està produint en el nostre país, i que afecta el sector del transport, com la transformació dels processos de comercialització, la introducció de noves tecnologies i l'augment de la complexitat de la gestió i les regles de competència, tot això genera la necessitat de disposar de vies adequades de formació i informació professional per a les empreses del sector.
  
Continuar donant suport a les iniciatives tendents a facilitar l'adaptació de les estructures empresarials a les noves circumstàncies operatives, i facilitar vies d'accés a la formació i informació de les empreses, promovent i promocionant l'activitat del transport, es consideren actuacions indispensables per a continuar consolidant la participació del sector en l'activitat econòmica de Castelló de la Plana.
  
Tenint en compte tot el que s'ha exposat, la Generalitat Valenciana i la Cambra Oficial de Comerç, Indústria i Navegació de Castelló acorden la firma d'un conveni marc per al desenvolupament d'accions que potencien el transport de la província de Castelló.
  
Clàusules
  
Primera. Objecte
  
L'objecte d'aquest conveni és mantindre una via de col·laboració entre la Conselleria d'Obres Públiques, Urbanisme i Transports i la Cambra Oficial de Comerç, Indústria i Navegació de Castelló de la Plana, a fi de desenvolupar accions que potencien el transport en la província de Castelló.
  
Segona. Contingut
  
El present conveni marc es desenvoluparà a través de les resolucions de la Direcció General de Transports, les quals contindran les activitats que s'han de realitzar durant cada exercici, i s'indicarà la dotació econòmica corresponent.
  
Les activitats se subjectaran a les línies d'actuació que marca el conveni per a aconseguir els objectius d'aquest.
  
Tercera. Línies d'actuació
  
Les línies d'actuació que s'han de desenvolupar a l'empara del present conveni són:
  
1. Divulgació, informació i assessorament a les empreses de transport en les matèries objecte del present conveni i promoció de la participació de les empreses en certàmens dirigits al sector del transport.
  
2. Trobades empresarials i accions que potencien o fomenten la cooperació transnacional entre empreses de transport i la internacionalització d'aquestes empreses de transport de Castelló.
  
3. Jornades monogràfiques sobre temes d'interés per al transportista i el foment de la contractació del transport.
  
4. Formació especialitzada en matèria de transport.
  
5. Promoció del transport de Castelló de la Plana a fi de fomentar la contractació del transport de Castelló.
  
6. Divulgar la posició geoestratègica de Castelló de la Plana amb l'objecte que es configure com a centre logístic de la província.
  
La totalitat de les línies d'actuació contingudes en les resolucions de la Direcció General de Transports, es portaran a terme en tots els seus aspectes, per la Cambra Oficial de Comerç, Indústria i Navegació de Castelló de la Plana, es presentarà la justificació documental correcta a la Conselleria d'Obres Públiques, Urbanisme i Transports, abans de finalitzar l'exercici econòmic corresponent.
  
Quarta. Dotació
  
La Generalitat Valenciana, a través dels pressupostos anuals de la Conselleria d'Obres Públiques, Urbanisme i Transports, i en funció de l'existència de crèdit en cada exercici econòmic, dotarà les corresponents línies de crèdit per al total desenvolupament del conveni marc, que distribuirà al llarg de quatre exercicis, a través de les corresponents resolucions anuals de la Direcció General de Transports.
  
La Cambra Oficial de Comerç, Indústria i Navegació de Castelló de la Plana es compromet a aportar un 25% de l'import de la dotació econòmica establida per a cada exercici per les resolucions de la Direcció General de Transports.
  
La dotació econòmica global corresponent a l'exercici de 2001, per al desenvolupament del conveni marc, es fixa en la quantitat de 2.000.000 de pessetes (12.020,24 euros), dels quals, la Conselleria d'Obres Públiques, Urbanisme i Transports aportarà el 75% (1.500.000 pessetes, equivalents a 9.015,18 euros) i la Cambra Oficial de Comerç, Indústria i Navegació de Castelló aportarà el 25% (500.000 pessetes, equivalents a 3.005,06 euros) restant. Les activitats programades per a l'any 2001 i el seu pressupost s'adjunten en l'annex d'aquest conveni.
  
La consignació pressupostària per a efectuar la despesa es realitzarà a càrrec del programa 513.30, del capítol IV, línia: promoció del transport públic dels pressupostos de la Generalitat Valenciana per a l'any 2001.
  
La forma en què la Conselleria d'Obres Públiques, Urbanisme i Transports farà efectiva la dotació econòmica durant tot el període de vigència del conveni marc serà mitjançant la justificació de la despesa efectuada. El pagament per part de la Conselleria d'Obres Públiques, Urbanisme i Transports s'efectuarà a mesura que la Cambra Oficial de Comerç, Indústria i Navegació de Castelló justifique correctament la despesa realitzada.
  
Cinquena. Aportacions anuals i import global màxim
  
Les resolucions de la Direcció General de Transports establiran les quanties anuals per al desenvolupament d'aquest conveni.
  
L'import global màxim previst durant el període de vigència del conveni i per a les actuacions previstes en aquest, a càrrec de la Conselleria d'Obres Públiques, Urbanisme i Transports, és de 6.500.000 pessetes (39.065,79 euros).
  
Sisena. Duració, rescissió i penalització per demores
  
Aquest conveni entrarà en vigor la data de la seua firma, i tindrà una duració de quatre anys, des de l'any 2001 fins al 31 de desembre de 2004.
  
Les resolucions seran anuals, amb indicació de les seues accions, vigència, cost i dotació d'ambdues institucions, i s'establirà en aquestes les possibles clàusules de penalització.
  
El Govern Valencià podrà rescindir el present conveni marc quan s'incomplisca alguna de les clàusules previstes en aquest, i es podrà obligar a tornar els imports percebuts, més els interessos de demora legalment establits.
  
Per a la realització de la resolució anual de la Direcció General de Transports, serà necessari haver finalitzat i justificat el programa d'activitats anteriors en tots els seus aspectes.
  
Davant de l'incompliment dels terminis parcials, que s'entenen com a tals les anualitats previstes en les clàusules quarta, cinquena i sisena d'aquest document, la Conselleria d'Obres Públiques, Urbanisme i Transports podrà optar entre reajustar aquestes i passar a l'última anualitat vigent, o a la següent, la quantitat no invertida, o reduir l'import de la subvenció a què es refereix el present conveni, i es resol suprimir aquelles quantitats que queden sense justificar en cada una de les dites anualitats.
  
Setena. Naturalesa
  
El present conveni, que té naturalesa administrativa, es regirà per les seues pròpies normes, i en allò no previst, supletòriament, per les normes i principis de la contractació administrativa i normes i principis generals del dret.
  
El Govern Valencià faculta el conseller d'Obres Públiques, Urbanisme i Transports per a la firma d'aquest conveni marc.
  
El conseller d'Obres Públiques, Urbanisme i Transports delega en el director general de Transports la realització de les resolucions anuals a més de la interpretació del conveni i la possibilitat de dictar totes les disposicions siguen necessàries per al desenvolupament i la interpretació del que disposa el present conveni marc.
  
Vuitena. Responsabilitat patrimonial
  
La Cambra Oficial de Comerç, Indústria i Navegació de Castelló, d'acord amb el que estableix l'article 18 del Reial Decret 429/1993, de 26 de març de 1993, que regula els procediments en matèria de responsabilitat patrimonial, serà qui inicie, instruïsca i resolga les reclamacions dels particulars per qualsevol lesió que sofrisquen en els seus béns i drets com a conseqüència de l'execució de les actuacions objecte del present conveni, i assumir el pagament corresponent a la indemnització que s'acorde per resolució de l'òrgan competent, emesa després de consultada la Conselleria d'Obres Públiques, Urbanisme i Transports, durant un termini de 15 dies perquè expose tot allò que considere convenient.
  
I perquè conste als efectes oportuns, i en prova de conformitat, firmen els compareixents aquest document, al lloc i en la data indicats a l'encapçalament.
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
El president de la Cambra Oficial de Comerç, Indústria i Navegació de Castelló de la Plana,
  
SALVADOR MARTÍ HUGUET
  
ANNEX
  
Proposta activitats de 2001
  
Jornades i seminaris: 2.000.000 pessetes (12.020,24 euros)
  
Aportació corresponent a la Cambra: 500.000 pessetes (3.005,06 euros)
  
Aportació corresponent a la COPUT: 1.500.000 pessetes (9.015,18 euros).